ΑΡΧΑΙΑ ΕΛΛΗΝΙΚΑ

ΕΙΣΑΓΩΓΗ

ΙΣΤΟΡΙΟΓΡΑΦΙΑ: η επιστήμη που καταγράφει σε χρονολογική σειρά την πορεία των γεγονότων που αναφέρονται σε ένα ανθρώπινο σύνολο μιας ορισμένης χρονικής περιόδου.

Με την ιστοριογραφία ασχολήθηκαν οι μεγάλοι πολιτισμοί της Ανατολής: Αιγύπτιοι, Βαβυλώνιοι, Ασσύριοι. Σε ιστορικά γεγονότα της περιόδου 1300-400 π.Χ. αναφέρονται επίσης τα βιβλία της Παλαιάς Διαθήκης, ο στόχος των οποίων, ωστόσο, δεν είναι ιστοριογραφικός. Τέλος, στο πλαίσιο του παιδαγωγικού χαρακτήρα της ιστορίας εντάσσεται η αρχαία κινεζική ιστοριογραφία, δείγματα της οποίας εμφανίζονται τον 1ο π.Χ και αναφέρονται σε ιστορικά γεγονότα των αρχών της 1ης χιλιετίας π.Χ.

* Η πρωτοτυπία των Ελλήνων ιστορικών έγκειται στην προσπάθειά τους να ξεχωρίσουν το πραγματικό από το φανταστικό και να διαμορφώσουν επιστημονική μέθοδο για την καταγραφή των ιστορικών γεγονότων. Η αρχαία ελληνική ιστοριογραφία εξελίσσεται ραγδαία από το τέλος της αρχαϊκής εποχής ως τα μέσα του 4ου αιώνα π.Χ.

|  |  |  |  |
| --- | --- | --- | --- |
| ΑΡΧΑΪΚΗ ΕΠΟΧΗ  (7ος-6ος αι. π.Χ) | ΚΛΑΣΙΚΗ ΕΠΟΧΗ (5ος -4ος αι.π.Χ.) | ΕΛΛΗΝΙΣΤΙΚΗ ΕΠΟΧΗ  (3ος -1ος αι. π.Χ.) | ΡΩΜΑΪΚΗ ΕΠΟΧΗ  (1ος -3ος αι. μ.Χ) |
| **Ελληνικές πόλεις Μικράς Ασίας**:  τόπος πνευματικών/πολιτιστικών ζυμώσεων.  Σύνδεση με κοινωνικοοικονομικές και πολιτικές εξελίξεις της περιόδου του Μεγάλου Ελληνικού Αποικισμού.  Τομείς που γνωρίζουν ανάπτυξη: **Γεωγραφία**, **Φιλοσοφία**, **Ιστορία**.  **Λογογράφοι** (= πεζογράφοι)  Διονύσιος ο Μιλήσιος  Χάρων ο Λαμψακηνός  Ξάνθος ο Λυδός  **Εκαταίος ο Μιλήσιος** | **Ηρόδοτος**  **ο Αλικαρνασσεύς** (485-425π.Χ.) «Πατέρας της Ιστορίας».  Έργο: «Ἱστορίην»  Θέμα: τα «Μηδικά» (Περσικοί Πόλεμοι). **Θουκυδίδης**  **ο Αλιμούσιος**  (455-399π.Χ)→ Θέμα: Πελοποννησιακός Πόλεμος  (431-404 π.Χ), έως το έτος 411.  **Ξενοφώντας** 4ος αι. π.Χ. συνεχίζει στα *Ελληνικά* του, το έργο του Θουκυδίδη, δηλ. τα γεγονότα από το 411- 362π.Χ (Μάχη της Μαντίνειας) | **Πολύβιος**  **ο Μεγαλοπολίτης** (3ος αι. π.Χ.)  Έργο → *Ἱστορίαι*: αναφέρεται στην περίοδο 220-168 π.Χ., δηλαδή από την αρχή του Β’ Καρχηδονιακού Πολέμου έως την οριστική επιβολή της ρωμαϊκής κυριαρχίας στις ελληνικές πόλεις.  **Διόδωρος**  **ο Σικελιώτης** (1ος αι. π.Χ.): έγραψε παγκόσμια ιστορία από το μυθικό παρελθόν ως τις μέρες του, η οποία χωρίζεται σε 40 βιβλία. | **Πλούταρχος ο Χαιρωνεύς** (2ος αι. μ.Χ)  Έργο →  *Βίοι Παράλληλοι*, *Ηθικά*, *Λακωνικά Αποφθεύγματα*.  **Αρριανός** (Νικομήδεια της Βιθυνίας, 2ος αι. μ.Χ)  Έργο→  *Αλεξάνδρου Ανάβασις*. |

ΞΕΝΟΦΩΝ ΓΡΥΛΛΟΥ ΕΡΧΙΕΥΣ (431/29-355π.Χ.)

**Καταγωγή/ Μόρφωση:** Γεννήθηκε στο δήμο \_\_\_\_\_\_\_\_\_\_\_\_\_\_\_\_ της Αττικής και καταγόταν από \_\_\_\_\_\_\_\_\_\_\_\_\_\_οικογένεια. Έλαβε καλή μόρφωση και ανδρώθηκε συναναστρεφόμενος με ευγενείς νέους της Αθήνας, που είχαν ως κύρια ασχολία τον αθλητισμό και τους ιππικούς αγώνες. Καθοριστικό ρόλο στη μόρφωση και την πνευματική του συγκρότηση έπαιξε η γνωριμία του με τον \_\_\_\_\_\_\_\_\_\_\_\_\_\_\_\_\_.

**Κοινωνικά** ανήκε στην τάξη των \_\_\_\_\_\_\_\_\_\_\_\_\_\_\_\_ και **πολιτικά** έδρασε ως \_\_\_\_\_\_\_\_\_\_\_\_\_\_\_\_\_\_\_\_\_\_\_ και φιλολάκων. **Κοινωνικοπολιτικό περιβάλλον**: Έζησε στα ταραγμένα χρόνια του Πελοποννησιακού Πολέμου (431-404), την άνοδο των τριάκοντα τυράννων στην εξουσία και την αποκατάσταση της δημοκρατίας το 403π.Χ.

**Σχέσεις με Σπάρτη:** αγαπούσε ιδιαίτερα τον τρόπο ζωής των Σπαρτιατών και θαύμαζε το βασιλιά της Σπάρτης Αγησίλαο.

1. **Ο Ξενοφών ως στρατιωτικός:**

* Το 401π.Χ καλείται να συμμετάσχει στην εκστρατεία που ετοίμαζε ο Κύρος για να εκθρονίσει τον αδελφό του, βασιλιά της Περσίας, \_\_\_\_\_\_\_\_\_\_\_\_\_\_. Μετά τη μάχη στα Κούναξα ο Ξενοφών αναλαμβάνει ηγετικές πρωτοβουλίες για την επιστροφή των 10.000 μισθοφόρων στην Ελλάδα (Κάθοδος των Μυρίων).
* Παραμένει στη Θράκη ως μισθοφόρος του βασιλιά Σεύθη των Οδρυσών και στη συνέχεια, το 399, έρχεται σε επαφή με τις μονάδες του σπαρτιατικού στρατού στα παράλια της Μικράς Ασίας.
* **Μάχη της Κορώνειας (394π.Χ.)**: πολεμάει στο πλευρό του σπαρτιάτη βασιλιά Αγησιλάου, εναντίον του αντισπαρτιατικού συνασπισμού (Θηβαίοι, Αθηναίοι, Κορίνθιοι, Αργείοι), μέλος του οποίου ήταν και η ίδια η πατρίδα του, η Αθήνα. Όπως ήταν φυσικό, για την πράξη του αυτή τιμωρήθηκε με εξορία από την Αθήνα.

**Περίοδος Σπαρτιατικής (404-371) και Θηβαϊκής Ηγεμονίας (371-362):**

Οι Σπαρτιάτες του προσφέρουν \_\_\_\_\_\_\_\_\_\_\_\_\_\_\_\_ και του παραχωρούν ένα μεγάλο κτήμα στον Σκιλλούντα, όπου έζησε ήρεμη οικογενειακή ζωή και ασχολήθηκε με τη συγγραφή πολλών έργων του. Μετά την ήττα των Σπαρτιατών στα Λεύκτρα (371π.Χ) ο Ξενοφών αναγκάζεται να μετακομίσει στην \_\_\_\_\_\_\_\_\_\_\_\_\_\_\_\_\_\_\_. Επιστρέφει στην Αθήνα κατά την περίοδο της Θηβαϊκής Ηγεμονίας, οπότε οι Σπαρτιάτες και οι Αθηναίοι αναγκάζονται να αντιμετωπίσουν μαζί τον κοινό εχθρό. Στέλνει τους δύο γιους, Γρύλλο και Διόδωρο να υπηρετήσουν στον αθηναϊκό στρατό. Το γεγονός ότι διοργανώθηκαν τιμητικές εκδηλώσεις για το θάνατο του γιου του \_\_\_\_\_\_\_\_\_\_\_\_\_, ο οποίος σκοτώθηκε στη μάχη της \_\_\_\_\_\_\_\_\_\_\_\_\_(362π.Χ) υποδεικνύει τη φήμη που είχε αποκτήσει \_\_\_\_\_\_\_\_\_\_\_\_\_\_\_\_\_\_\_\_.

**Ο Ξενοφών ως συγγραφέας:** επηρεάζεται καθοριστικά από τα δύο πρότυπά του: α) τον \_\_\_\_\_\_\_\_\_\_\_\_\_\_\_\_ και β) τον \_\_\_\_\_\_\_\_\_\_\_\_\_\_\_\_.

|  |  |  |
| --- | --- | --- |
| **ΣΥΓΓΡΑΦΙΚΟ ΕΡΓΟ ΞΕΝΟΦΩΝΤΑ** | | |
| **ΙΣΤΟΡΙΚΑ** | **ΣΩΚΡΑΤΙΚΑ** | **ΔΙΔΑΚΤΙΚΑ** |
| 1.Κύρου Ανάβασις | 1. Απολογία Σωκράτους | 1. Περί Ιππικής |
| 2. Ελληνικά | 2.Απομνημονεύματα Σωκράτους | 2. Ίππαρχος |
| 3. Αγησίλαος | 3. Συμπόσιον | 3. Ιέρων |
| 4. Λακεδαιμονίων Πολιτεία | 4. Οικονομικός | 4. Πόροι ή Περί Προσόδων |
| 5. Κύρου Παιδεία |  |  |

1. **Ο Ξενοφών ως ιστορικός:** παρά το θαυμασμό του για το Θουκυδίδη και τη φιλοδοξία του να συνεχίσει το έργο του στα *Ελληνικά*, δεν διαθέτει τη διεισδυτικότητα και τη βαθειά φιλοσοφημένη πολιτική αντίληψη του προκατόχου του. Το ιστορικό του έργο διακρίνεται για το διδακτισμό του και την τάση προς συντήρηση. Ωστόσο, η σαφήνεια του λόγου του και η ακρίβεια της έκφρασής του, η εξαιρετική περιγραφική του ικανότητα δίνουν ζωντάνια στη γραφή του, η οποία ενίοτε αποκτά δραματική ένταση. Θα λέγαμε ότι θυμίζει ικανό «\_\_\_\_\_\_\_\_\_\_\_\_\_\_» της εποχής του, καθώς μας δίνει μια ξεκάθαρη εικόνα των πολιτικών εξελίξεων του 4ου αιώνα, μιας εποχής συνεχών μεταβολών και συγκρούσεων μεταξύ των τριών πόλεων, (Αθήνα, Σπάρτη, Θήβα) οι οποίες διεκδικούν την ηγεμονία της Ελλάδας.

Παραμένει σταθερός στις ιδέες και τις αξίες του. Περιγράφει με εντιμότητα το καθεστώς των τριάκοντα τυράννων και καταδικάζει την αυθαιρεσία και την ανηθικότητα της εξουσίας. Παρά το θαυμασμό του για τη Σπάρτη, αποδοκιμάζει την κατάληψη της Καδμείας (ακρόπολη Θήβας) το 382 π.Χ. από τους Σπαρτιάτες.

**Μετέπειτα αναγνώριση του έργου του:**

Οι φιλόλογοι της Αλεξανδρινής Εποχής (3ος -2ος αι. π.Χ.) τον κατατάσσουν μαζί με τους μεγάλους προκατόχους του, Ηρόδοτο και Θουκυδίδη.

Στη Ρωμαϊκή Εποχή τον ξεχώρισαν από τους ιστορικούς του 4ου αι. για την απλότητα του ύφους, την καθαρότητα των νοημάτων, την ποικιλία των θεμάτων του. Οι χαρακτηρισμοί «\_\_\_\_\_\_\_\_\_\_\_\_\_\_\_\_\_\_\_\_\_\_\_» και «\_\_\_\_\_\_\_\_\_\_\_\_\_\_\_\_\_\_\_\_\_\_\_\_» δείχνουν το θαυμασμό των μελετητών του. Στοιχεία της γλώσσας και του ύφους του προετοιμάζουν την *Ελληνιστική Κοινή*. Πολλά έργα του από την Αναγέννηση ως την εποχή μας χρησιμοποιήθηκαν ως διδακτικά (*Κύρου Ανάβασις, Απομνημονεύματα Σωκράτους, Αγησίλαος, Κύρου Παιδεία*). Τα ***Ελληνικά*** είναι το μόνο ιστορικό σύγγραμμα του 4ου αιώνα που σώζεται ολόκληρο. Αποτελούν την κυριότερη πηγή για τα γεγονότα της περιόδου \_\_\_\_\_\_\_\_\_\_\_\_\_\_\_\_\_\_\_\_\_.

ΕΡΩΤΗΣΕΙΣ

ΞΕΝΟΦΩΝ: Η ΖΩΗ ΚΑΙ ΤΟ ΕΡΓΟ ΤΟΥ

1. Σε ποιο περιβάλλον (οικογενειακό, κοινωνικό, πολιτικό) ανδρώθηκε ο Ξενοφών και ποια επίδραση άσκησε στο έργο του;
2. Ποια επίδραση άσκησαν στον Ξενοφώντα –την προσωπικότητα και τις ιδέες του- ο Σωκράτης και ο Αγησίλαος; Σε ποια έργα του φαίνεται η επίδραση αυτή;
3. Να αναφέρετε τις κατηγορίες στις οποίες διακρίνονται τα έργα του Ξενοφώντα και το βασικό θέμα της καθεμιάς κατηγορίας.
4. Ποιες απόψεις και πρότυπα προβάλλει ο Ξενοφών στο έργο του;
5. «Αγησίλαος», «Κύρου Παιδεία»: να γράψετε σύντομα κατατοπιστικά σημειώματα για τα έργα αυτά.
6. Η σχέση του Ξενοφώντα με τη Σπάρτη επηρέασε τη ζωή και το έργο του; Να τεκμηριώσετε την απάντησή σας.
7. Να κατατάξετε κατά χρονική σειρά τα ακόλουθα βιογραφικά στοιχεία του Ξενοφώντα:

α) Εγκαταστάθηκε στον Σκιλλούντα της Ολυμπίας, όπου ασχολήθηκε με το συγγραφικό του έργο.

β) Εξορίστηκε από την πατρίδα του, την Αθήνα.

γ) Αναγκάστηκε να εγκαταλείψει το κτήμα του, στον Σκιλλούντα, και να μετακομίσει στην Κόρινθο.

δ) Οι Αθηναίοι επέτρεψαν στον Ξενοφώντα να επαναπατριστεί, μετά από την άρση του ψηφίσματος για εξορία.

ε) Έστειλε τους γιους του Γρύλλο και Διόδωρο να υπηρετήσουν στον αθηναϊκό στρατό.

Ο ΞΕΝΟΦΩΝ ΩΣ ΣΤΡΑΤΙΩΤΙΚΟΣ

1. Να αναφέρετε τη σημασία που είχε για το έργο του Ξενοφώντα η συμμετοχή του στην εκστρατεία του Κύρου κατά του Αρταξέρξη.
2. Να εξηγήσετε γιατί οι Αθηναίοι εξόρισαν τον Ξενοφώντα από την πατρίδα του (394π.Χ) και γιατί, πολύ αργότερα (365π.Χ) ανακάλεσαν αυτήν την απόφασή τους;

Ο ΞΕΝΟΦΩΝ ΩΣ ΙΣΤΟΡΙΚΟΣ

1. Πώς εκφράζεται ο θαυμασμός του Ξενοφώντα για τη Σπάρτη; (Να κρίνετε από τις πληροφορίες για όλο το έργο του, όχι μόνο από τα *Ελληνικά*)
2. Ο Ξενοφών είχε τη φιλοδοξία να συνεχίσει το έργο του Θουκυδίδη. Πόσο επιτυχημένη θεωρείται η προσπάθειά του;
3. Ο Ξενοφών στις ιστορικές του εξηγήσεις καταφεύγει και στη θεία πρόνοια. Γιατί, κατά τη γνώμη σας, το κάνει αυτό;
4. Να αναφέρετε τα ιστορικά έργα του Ξενοφώντα και να δώσετε περιληπτικά το περιεχόμενο δύο έργων αυτής της κατηγορίας.

Ο ΞΕΝΟΦΩΝ ΩΣ ΣΥΓΓΡΑΦΕΑΣ- ΑΝΑΓΝΩΡΙΣΗ ΣΥΓΓΡΑΦΙΚΗΣ ΠΡΟΣΦΟΡΑΣ

1. Πώς αξιολογήθηκε το έργο του Ξενοφώντα στην Αλεξανδρινή και τη Ρωμαϊκή εποχή;
2. Ποια έργα του Ξενοφώντα εκτιμήθηκαν ιδιαίτερα; Από ποια άποψη εκτιμήθηκαν (ως προς τι) και γιατί;